bluuebunny/crossref_metadata_2025 huggingface dataset:
การสังเคราะห์ไกลโคซิลไดไทโอคาร์บาเมตเพื่อเป็นมอนอเมอร์ของปฏิกิริยาไกลโคซิลเลชัน
Authors:   , แก้วโชติรุ่ง โชติกา
Published: February 2025

ปฏิกิริยาไกลโคซิลเลชัน เป็นปฏิกิริยาที่ใช้ในการสังเคราะห์พอลิเมอร์ชีวภาพ ซึ่งเป็นพอลิเมอร์ที่ นักวิจัยให้ความสนใจศึกษาและพัฒนาเป็นอย่างมาก โดยปฏิกิริยาไกลโคซิลเลชันเป็นการทำปฏิกิริยากัน ระหว่างไกลโคซิลดอร์เนอร์ (glycosyl donor) ซึ่งทำหน้าที่เป็นอิเล็กโตรไฟล์และไกลโคซิลแอคเซปเตอร์ (glycosyl acceptor) ซึ่งทำหน้าที่เป็นนิวคลิโอไฟล์ ในงานวิจัยนี้ ผู้วิจัยสนใจศึกษาและพัฒนาการสังเคราะห์ มอนอเมอร์ชนิดไกลโคซิลไดไทโอคาร์บาเมต (glycosyl dithiocarbamate; glycosyl DTC) เพื่อที่จะนำไปใช้ เป็นไกลโคซิลดอร์เนอร์ มีงานวิจัยที่รายงานการสังเคราะห์ไกลโคซิลไดไทโอคาร์บาเมต จากสารตั้งต้นผ่าน ปฏิกิริยาเคมีที่แตกต่างกันแต่ก็ยังมีประสิทธิภาพไม่เป็นที่น่าพอใจ โดยเฉพาะในขั้นการแทนที่ของหมู่ไดไทโอ คาร์บาเมต ในการทดลองนี้ผู้วิจัยได้ทำการสังเคราะห์ 2-O-benzoyl-3,5-di-O-benzyl-D-xylofuranosyl 1- diethyldithiocarbamate จากสารตั้งต้นราคาถูกชนิด D-xylose ได้สำเร็จ ผ่านปฏิกิริยาเคมีทั้งสิ้น 6 ขั้นตอน โดยปฏิกิริยาที่สำคัญคือการแทนที่ของเกลือไดไทโอคาร์บาเมตบนสารขั้นกลางแลคทอล (lactol) โดย ใช้ 2-chloro-1,3-dimethylimidazolinium chloride (DMC) เป็นสารกำจัดน้ำ (dehydrating agent) ซึ่ง ผู้วิจัยคาดหวังว่า glycosyl DTC ที่ผู้วิจัยสังเคราะห์ได้นั้นจะสามารถนำไปใช้เป็นสารตั้งต้นของปฏิกิริยาไกลโคซิลเลชันเพื่อสังเคราะห์พอลิเมอร์ชีวภาพได้
การปรับเปลี่ยนโครงสร้างสารคาร์โบไฮเดรตโดยใช้ Porous Phenolsulfonic Acid-Formaldehyde Resin (PAFR) เป็นตัวเร่งในปฏิกิริยาเอสเทอริฟิเคชันและทรานส์เอสเทอริฟิเคชัน
Authors:   , ศรีวายพราหมณ์ กนกกาญจน์
Published: February 2025

คาร์โบไฮเดรตเอสเทอร์ เป็นสารที่สามารถนำมาใช้ประโยชน์ได้หลากหลาย ทั้งในด้านการแพทย์และอุตสาหกรรม การปรับเปลี่ยนโครงสร้างสารคาร์โบไฮเดรตเพื่อเป็นคาร์โบไฮเดรตเอสเทอร์จึงมีความสำคัญ อย่างไรก็ตาม ที่ผ่านมาสารคาร์โบไฮเดรตเอสเทอร์ถูกสังเคราะห์ขึ้นด้วยปฏิกิริยาเอสเทอริฟิเคชัน ซึ่งจำเป็นต้องทำในสภาวะที่ปราศจากน้ำ มีการใช้ pyridine ซึ่งค่อนข้างอันตรายเป็นตัวทำละลายในการสังเคราะห์ รวมทั้งไม่สามารถนำ N,N-dimethylaminopyridine (DMAP) ซึ่งเป็นตัวเร่งปฏิกิริยาแบบเอกพันธุ์กลับมาใช้ซ้ำได้ ผู้วิจัยจึงสนใจการใช้ Phenolsulfonic Acid-Formaldehyde Resin (PAFR) เป็นตัวเร่งแบบวิวิธพันธุ์ในปฏิกิริยาเอสเทอริฟิเคชันและทรานเอสเทอริฟิคัน เพื่อปรับเปลี่ยนโครงสร้างสารคาร์โบไฮเดรตเป็นคาร์โบไฮเดรตเอสเทอร์ โดยเริ่มจาการสังเคราะห์ PAFR 3 ชนิด ซึ่งเตรียมด้วยวิธีการและระยะเวลาในการทำให้เย็นตัวลงต่างกัน ได้แก่ PAFR A, B และ C พบว่า PAFR A ไม่เกิดรูพรุนตามที่ต้องการ อาจเนื่องมาจากระยะเวลาในการเย็นตัวลงต่ำเกินไป จากนั้นจึงสังเคราะห์ methyl 2,3,4-tri-O-benzyl-α-D-glucopyranoside และใช้เป็นสารคาร์โบไฮเดรตตั้งต้นในการศึกษาการปรับเปลี่ยนโครงสร้างของสารคาร์โบไฮเดรต โดยมี PAFR A, B และ C เป็นตัวเร่งในปฏิกิริยาเอสเทอริฟิเคชันกับ acetic acid และปฏิกิริยาทรานส์เอสเทอริฟิเคชันกับ ethyl acetate พบว่า ปฏิกิริยาทรานส์เอสเทอริฟิเคชันมีประสิทธิภาพมากกว่าปฏิกิริยาเอสเทอริฟิเคชัน เนื่องจากให้สารผลิตภัณฑ์ที่คาดหวังมากกว่า ผู้วิจัยจึงเลือกศึกษาการปรับเปลี่ยนโครงสร้างสารคาร์โบไฮเดรตโดยใช้ปฏิกิริยาทรานส์เอสเทอริฟิเคชันต่อไปและพบว่า PAFR A มีประสิทธิภาพในการเร่งปฏิกิริยาสูงสุด เนื่องจากให้ปริมาณผลิตภัณฑ์สูงถึง 77% เมื่อเทียบกับ PAFR B และ C ซึ่งให้ปริมาณผลิตภัณฑ์ 71% และ 64% ตามลำดับ และเมื่อเปลี่ยนชนิดของเอสเทอร์เพื่อศึกษาผลของการเปลี่ยนโครงสร้างของเอสเทอร์ตั้งต้นเป็น isopentyl acetate พบว่า ไม่เกิดการเปลี่ยนแปลงใดขึ้น ในขณะที่การใช้เอสเทอร์เป็น ethyl hexanoate, ethyl octanoate, ethyl decanoate และ ethyl dodecanoate สามารถให้ปริมาณผลิตภัณฑ์ได้ 66%, 65%, 62% และ62% ตามลำดับ แผนงานในอนาคตผู้วิจัยจะพัฒนาการสังเคราะห์ PAFR A ให้มีรูพรุนเพิ่มมากขึ้น และศึกษาการใช้ซ้ำของ PAFR ในการเป็นตัวเร่งปฏิกิริยาทรานส์เอสเทอริฟิเคชัน
การพัฒนาอุปกรณ์วิเคราะห์ฐานกระดาษด้วยเทคนิคเชิงสีเพื่อการตรวจวัดปริมาณน้ำในน้ำมันเชื้อเพลิงสำหรับเครื่องบิน
Authors:   , นิทรัพย์ นราธร
Published: February 2025

อุปกรณ์วิเคราะห์เชิงสีฐานกระดาษที่มีราคาถูก ใช้งานง่าย และมีความไวสำหรับการตรวจวัด ปริมาณน้ำในน้ำมันเชิงเพลิงสำหรับเครื่องบินได้รับการพัฒนาขึ้นโดยใช้อะลิซาริน เรด เอส เป็นรีเอเจนต์ สำหรับปฏิกิริยาการเกิดสี การดีโปรโตเนตของอะลิซาริน เรด เอส เกิดจากการใช้ฟลูออไรด์ไอออน ผ่าน ปฏิกิริยากรด-เบสของเบรินสเตด-ลาวรี เมื่อมีน้ำในน้ำมันเชื้อเพลิงสำหรับเครื่องบิน อะลิซาริน เรด เอส ใน รูปโครงสร้างดีโปรโตเนตจะถูกรีโปรโตเนตกลับมาสู่โครงสร้างเดิมอีกครั้ง ส่งผลทำให้เกิดการเปลี่ยนแปลงสี จากสีม่วงเป็นสีเหลือง การเปลี่ยนแปลงสีดังกล่าวสามารถสังเกตเห็นอย่างชัดเจนได้ด้วยตาเปล่า ปัจจัยที่ ส่งผลต่อความไวของอุปกรณ์วิเคราะห์ฐานกระดาษที่พัฒนาขึ้น ได้แก่ ความเข้มข้นของอะลิซาริน เรด เอส ในรูปโครงสร้างดีโปรโตเนต (สีม่วง) สัดส่วนความเข้มข้นระหว่างฟลูออไรด์ไอออนและอะลิซาริน เรด เอส ใน รูปโครงสร้างโปรโตเนต (สีเหลือง) เวลาในการเกิดปฏิกิริยา และตัวรบกวนการวิเคราะห์ ทั้งนี้ภายใต้สภาวะ การทดลองที่เหมาะสม ปริมาณน้ำในน้ำมันเชื้อเพลิงสำหรับเครื่องบินต่ำที่สุดที่สามารถตรวจวัดได้คือ 1.2 ไมโครลิตรในน้ำมันเชื้อเพลิงสำหรับเครื่องบิน 40 มิลลิลิตร หรือ 30 ส่วนในล้านส่วน การตรวจวัดเชิงสีนี้มี จุดเด่น คือ ตอบสนองได้อย่างรวดเร็ว และมีเสถียรภาพสูง นอกจากนี้ความชื้นในอากาศยังไม่ส่งผลรบกวน การเปลี่ยนแปลงสีอีกด้วย แสดงให้เห็นว่าอุปกรณ์วิเคราะห์ฐานกระดาษที่พัฒนาขึ้นนี้สามารถใช้เป็นอุปกรณ์ ทางเลือกสำหรับการตรวจวัดปริมาณน้ำในน้ำมันเชื้อเพลิงสำหรับเครื่องบิน และสามารถนำไปประยุกต์ใช้ใน ภาคสนามได้อย่างมีประสิทธิภาพ
สัณฐานวิทยาของผลึกซิลเวอร์อะซิเตทซึ่งสังเคราะห์จากโลหะเงินโดยตรง
Authors:   , สุขสวัสดิ์ มณิสร
Published: February 2025

ซิลเวอร์อะซิเตทเป็นสารประกอบเงินที่ถูกนำไปประยุกต์ใช้อย่างแพร่หลาย ไม่ว่าจะเป็นทางด้านผลิตภัณฑ์เพื่อสุขภาพหรืออุปกรณ์ทางการแพทย์ ใช้เคลือบพื้นผิว ใช้ทำหมึกเงินนำไฟฟ้า เป็นต้น โดยทั่วไปในการสังเคราะห์ซิลเวอร์อะซิเตท นิยมใช้ซิลเวอร์ไนเตรทเป็นสารตั้งต้นในการสังเคราะห์ การได้มาซึ่งซิลเวอร์ไนเตรทนั้นก่อให้เกิดผลิตภัณฑ์ข้างเคียงเป็นไนโตรเจนออกไซด์ ซึ่งเป็นแก๊สพิษที่ส่งผลเสียต่อสุขภาพของมนุษย์และสิ่งแวดล้อม ในงานวิจัยนี้จึงพัฒนาวิธีการสังเคราะห์สารประกอบซิลเวอร์อะซิเตทโดยตรงจากโลหะเงินในสารละลายอินทรีย์ โดยใส่โลหะเงินลงในสารละลายผสมของเอทิลอะซิเตท กรดอะซิติก และ ไฮโดรเจนเปอร์ออกไซด์ ซิลเวอร์อะซิเตทจะตกผลึกออกมาบนพื้นผิวของเม็ดโลหะเงิน ศึกษาสัณฐานวิทยาของผลึกซิลเวอร์อะซิเตทด้วยกล้องจุลทรรศน์แบบใช้แสงและกล้องจุลทรรศน์อิเล็กตรอนแบบส่องกราด วิเคราะห์ผลึกซิลเวอร์อะซิเตทที่สังเคราะห์ได้ด้วยเทคนิครามานสเปกโทรสโคปี ฟูเรียร์ทรานส์ฟอร์มอินฟราเรดสเปกโทรสโคปี และการวิเคราะห์การเลี้ยวเบนรังสีเอกซ์ เพื่อยืนยันเอกลักษณ์ของซิลเวอร์อะซิเตทที่สังเคราะห์ได้ กรรมวิธีที่พัฒนาขึ้นเป็นวิธีที่เป็นมิตรกับสิ่งแวดล้อม ประหยัดพลังงาน มีประสิทธิภาพ ไม่มีการสูญเสียสารเคมี และสามารถสังเคราะห์ได้ในขั้นตอนเดียวโดยไม่เกิดผลิตภัณฑ์ข้างเคียงที่เป็นพิษ
สมบัติเชิงกลของเข็มฉีดยาระดับไมครอนประเภทพอลิเมอร์ที่ดูดซึมได้
Authors:   , สุขนฤเศรษฐกุล ณภัทร
Published: February 2025

แผ่นแปะไมโครนีดเดิ้ลประเภทละลายได้ สามารถใช้เป็นตัวนำส่งยาต่าง ๆ ผ่านทางผิวหนังเข้าสู่ร่างกาย โดยไม่เกิดความเจ็บปวด ตัวเข็มขนาดไมโครเมตรทำจากพอลิเมอร์ที่ย่อยสลายได้เมื่อเข้าสู่ร่างกาย ในการใช้งานเข็มสามารถปักลงไปในชั้นผิวหนังได้ สมบัติเชิงกลถือเป็นสิ่งสำคัญในการประเมินประสิทธิภาพการผ่านเชิงผิวหนัง งานวิจัยนี้ผู้วิจัยได้ศึกษาผลของน้ำตาลมอลโทสต่อสมบัติเชิงกลของไมโครนีดเดิ้ลที่ทำจากกรดไฮยาลูโรนิคผสมกับพอลิไวนิลไพโรลิโดน ทำการศึกษาน้ำตาลมอลโทสที่ความเข้มข้นต่าง ๆ ทำการทดสอบความต้านทานแรงกดของไมโครนีดเดิ้ลด้วยเครื่องทดสอบแรงดึงแรงอัด ศึกษาความแข็งด้วยเครื่องวัดความแข็งผิวระดับไมโคร และศึกษาการฝังตัวของไมโครนีดเดิ้ลในชั้นผิวหนังหมูทดลอง จากผลการทดลองทั้งหมดพบว่าน้ำตาลมอลโทสสามารถช่วยปรับปรุงสมบัติเชิงกลต่าง ๆ ของไมโครนีดเดิ้ล
องค์ประกอบทางเคมีและความเป็นพิษต่อเซลล์มะเร็งจากเปลือกมะดัน
Authors:   , มัดสิงห์ กมลวรรณ
Published: February 2025

จากการนำสิ่งสกัดไดคลอโรมีเทนของเปลือกมะดันมาแยกให้บริสุทธิ์ด้วยเทคนิคโครมาโทรกราฟี พบว่า แยกได้สารใหม่ในกลุ่มแซนโทน (xanthones) 2 ชนิด คือ Schomburgone A (GS1) และSchomburgone B (GS2) นอกจากนี้พบสารที่เคยมีข้อมูลการรายงานมาก่อนหน้านี้ 8 ชนิด คือ Isocudraniaxanthone B (GS3), Gerontoxanthone I (GS4), Nigrolineaxanthone E (GS5), Isojacarecubin (GS6), Dulxanthone A (GS7), Macluraxanthone (GS8), Vismiaquinone (GS9) และ3-Geranylemodin (GS10) โดยโครงสร้างทั้งหมดได้พิสูจน์ทราบด้วยข้อมูลทางเทคนิคสเปกโทรสโกปี ร่วมกับการเปรียบเทียบกับข้อมูลที่เคยมีการรายงานมาก่อนหน้านี้ จากนั้นทำการทดสอบฤทธิ์ความเป็นพิษต่อเซลล์มะเร็งชนิด KB และ Hela S-3 พบว่าสาร GS3, GS4, GS5, GS6 และ GS8 มีความเป็นพิษต่อเซลล์มะเร็งทั้งชนิด KB และ Hela S-3 ในระดับดี โดยมีค่า IC₅₀ ในช่วง 1.46-7.95 μM
Fracture system of loei fold belt along highway No. 2196 of Khao Kho district, Phetchabun province
Authors:   , Thipo Poorinut
Published: February 2025

The Loei Fold Belt is complex structural zone. It caused by Sibumasu sub-continent subducted from east to west into Indochina in Early Triassic. This study focused on geological characteristic and evolution of Loei Fold Belt along highway no.2196 of Khao Kho district, Phetchabun province. From field structural geology and micro-structural data analysis, there are 2 main trend fractures which took place in tuff. Moreover, minor related joint sets were founded in each main fracture. The first set is in the NE to SW direction and has W to NW dip direction. The second set is also in the NE to SW direction but has E to SE dip direction. From their relationship, the first trend has off-set from effect of the second trend. So, the second trend is younger than the first trend. The evolution of them can be separated in to 2 stages. Stage 1 took place in Early Triassic which was the beginning of E-W compression and made fold belt along 2 continental margins. Stage 2 took place from Oligocene to Miocene. It was extension phase in this stage from the effect of India collided with Eurasia.
ขอบเขตพื้นที่ที่ได้รับอิทธิพลจากการสูบน้ำ และการกระจายตัวทางอุทกธรณีเคมีในน้ำ บาดาล บริเวณรอบเหมืองทองทุ่งคำ จังหวัดเลย
Authors:   , สำแดง ณรงค์พนธ์
Published: February 2025

งานศึกษานี้มีจุดประสงค์เพื่อศึกษาการกระจายตัวทางอุทกธรณีเคมี และอิทธิพลของการสูบน้ำบาดาลใน พื้นที่ เหมืองทองทุ่งคำ หมู่บ้านนาหนองบ่ง ต.เขาหลวง อ.วังสะพุง จ.เลย โดยใช้วิธีการคำนวณเชิงสถิติ เพื่อใช้ใน การศึกษาการกระจายตัวทางอุทกธรณีเคมี ซึ่งฐานข้อมูลที่นำมาใช้ในการศึกษานั้นมาจากการศึกษาข้อมูลที่มีการ บันทึกข้อมูลจากบ่อสังเกตการณ์ไว้ 24 บ่อในปี พ.ศ. 2539 และ 30 บ่อในปี 2555 จากนั้นจึงใช้การคำนวณเชิง สถิติด้วยวีธีการ 1) Cluster analysis 2) Friedman’s test, 3) Mann-Whitney test และวิธี 4) Spearman correlation were performed โดยผลจากวิธี CA ได้แบ่งกลุ่มของบ่อสังเกตการณ์ตามระดับความเข้มข้นของมล สารโดยกลุ่มบ่อที่มีค่าความเข้มข้นน้อยส่วนใหญ่จะอยู่นอกระยะ 1500 เมตรรอบบ่อทิ้งกากแร่ ส่วนบ่อ สังเกตการณ์ที่มีค่าความเข้มข้นมากจะอยู่ในระยะ 1500 เมตรรอบบ่อทิ้งกากแร่ ต่อมาเป็นผลจาก Friedman’s test โดยค่า Mean rank มากที่สุดอยู่ที่บ่อ P1 มีค่า 40.20 มีระยะทางของบ่อจากบ่อทิ้งกากแร่ ที่ 528 เมตร และ บ่อที่ค่า MR น้อยที่สุดคือบ่อ CGW30 ซึ่งมีค่า 15.40 และระยะทางของบ่อจากบ่อทิ้งกากแร่ 3,781 เมตร นอกจากนี้ผลของ Mann-Whitney test จะแสดงให้เห็นค่าความสัมพันธ์จาก Effect size ที่จะบอกอิทธิพลจาก ระยะทางที่จะส่งผลต่อมลสารซึ่งพบว่ามีลำดับคือ สารหนู (As), สังกะสี (Zn), ตะกั่ว (Pb) และทองแดง (Cu) และ สุดท้ายผลจาก Spearman correlation จะแสดงค่ามลสารที่มีค่า Correlation coefficients คือ สารหนู (As) - .443, สังกะสี (Zn) -.254, ตะกั่ว (Pb) -.103, ทองแดง (Cu) -.094 ซึ่งจากผลทางสถิติทั้งหมดสรุปได้ว่าการ กระจายตัวทางอุทกธรณีในพื้นที่นี้แน้วโน้มที่ความเข้มข้นของมลสาร จะมีค่าลดลงตามระยะทางจากบ่อทิ้งกากแร่ที่ เพิ่มขึ้น โดยลำดับของมลสารที่ได้รับผลจากการเปลี่ยนแปลงตามระยะทางมากที่สุดคือ สารหนู (As) สังกะสี (Zn) ตะกั่ว (Pb) และทองแดง (Cu) ตามลำดับ นอกจากนี้เมื่อนำข้อมูลที่ได้ในปี พ.ศ.2555 ซึ่งมีค่าความเข้มข้นของมล สารโลหะหนัก เช่น สารหนู (As), แคดเมียม (Cd), ทองแดง (Cu), ปรอท (Hg), เหล็ก (Fe), แมงกานีส (Mn), ซีลีเนียม (Se), ตะกั่ว (Pb), และสังกะสี (Zn) มาคำนวณหาค่าดัชนีโลหะหนัก (Heavy metal pollution index: HPI) พบว่า บ่อสังเกตการณ์ที่มีการปนเปื้อนโลหะหนักและมีค่า HPI มากกว่า 100 คือ บ่อ CGW7, CGW9, CGW10, CGW11, CGW13, CGW19, CGW26, และ CGW27 ซึ่งเป็นบ่อสังเกตการณ์ ที่อยู่ทั้งในและนอกระยะ 1500 เมตรรอบบ่อทิ้งกากแร่ นอกจากนี้จากการสร้างแบบจำลองน้ำบาดาลด้วยโปรแกรมVISUALMODFLOW FLEX พบว่าการกระจายตัวของมลสารในบ่อทิ้งกากแร่จะมีการกระจายตัวอยู่รอบบ่อทิ้งกากแร่ไม่เกิน 500 เมตร และอิทธิพลจากการสูบน้ำบาดาลในพื้นที่ไม่ได้รับผลกระทบที่เกิดจากการกระจายตัวของมลสารบริเวณบ่อทิ้งกาก แร่ แต่บ่อสูบน้ำที่ควรเฝ้าระวังการปนเปื้อนโลหะหนักได้แก่บ่อสูบที่อยู่ใกล้กับบ่อ CGW19 เช่นบ่อสูบ JJ1053
การเปลี่ยนแปลงการใช้ประโยชน์ที่ดินและสิ่งปกคลุมดินในพื้นที่รับน้ำของพื้นที่ชุ่มน้ำเขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาฯ (พรุโต๊ะแดง) จังหวัดนราธิวาส
Authors:   , จันทรเสนา คมสันต์
Published: February 2025

เขตรักษาพันธุ์สัตว์ป่าเฉลิมพระเกียรติสมเด็จพระเทพรัตนราชสุดาฯ หรือพรุโต๊ะแดง ตั้งอยู่ในจังหวัดนราธิวาส ถูกขึ้นทะเบียนเป็นพื้นที่ชุ่มน้ำที่มีความสำคัญระดับประเทศตามอนุสัญญาแรมซาร์ อีกทั้งยังเป็นป่าพรุผืนที่ใหญ่ที่สุดของประเทศไทยที่ยังคงความอุดมสมบูรณ์ พื้นที่โดยรอบป่าพรุมีกิจกรรมการใช้ประโยชน์พื้นที่ของมนุษย์ซึ่งส่งผลกระทบให้เกิดการเปลี่ยนแปลงต่อพื้นที่ชุ่มน้ำทั้งทางตรงและทางอ้อม การศึกษาครั้งนี้มีวัตถุประสงค์คือการติดตามการเปลี่ยนแปลงการใช้ประโยชน์ที่ดินและสิ่งปกคลุมดินในพื้นที่รับน้ำของพรุโต๊ะแดงระหว่างปี พ.ศ 2540 ถึง พ.ศ.2559 การจำแนกการใช้ประโยชน์ที่ดินและสิ่งปกคลุมดินใช้วิธีการจำแนกแบบกำกับ (supervised classification) จากข้อมูลภาพถ่ายดาวเทียม Landsat-5 พ.ศ.2540 และ พ.ศ.2547 ผลการประเมินความถูกต้องด้วยค่าความถูกต้องโดยรวมและค่าสัมประสิทธิ์แคปป้า (Kappa coefficient) ของปี พ.ศ.2540 และ พ.ศ.2547 เท่ากับ 90.64 % กับ 0.872 และ 90.18 % กับ 0.871 ตามลำดับ ประกอบกับการใช้ข้อมูลการใช้ประโยชน์ที่ดินและสิ่งปกคลุมดินปี พ.ศ.2552 และ พ.ศ.2559 จากกรมพัฒนาที่ดิน ผลการศึกษา พบว่าทั้ง 4 ช่วงเวลา มีพื้นที่เกษตรกรรมมากที่สุด พื้นที่ป่าพรุมีมากเป็นอันดับสอง และพื้นที่แหล่งน้ำมีเนื้อน้อยที่สุด การเปลี่ยนแปลงการใช้ประโยชน์ที่ดินและสิ่งปกคลุมดินในช่วง พ.ศ.2540 ถึง พ.ศ.2559 ที่สำคัญคือ พื้นที่ป่าพรุลดลงถึง 40 ตารางกิโลเมตร พื้นที่เกษตรกรรมเพิ่มขึ้นประมาณ 8 ตารางกิโลเมตร และพื้นที่ชุมชนและสิ่งปลูกสร้างขยายตัวถึง 36 ตารางกิโลเมตร จากการวิเคราะห์สาเหตุเบื้องต้นของการเปลี่ยนแปลงการใช้พื้นที่พบว่ากิจกรรมของมนุษย์เป็นปัจจัยหลักที่มีผลต่อการเปลี่ยนแปลงการใช้ประโยชน์ที่ดินและสิ่งปกคลุมดิน
การกลายพันธุ์บนคอมพิวเตอร์และการพยากรณ์โครงสร้างพันธุ์กลายของโดเมนอาร์ของโคลิซินเอ็น
Authors:   , อภิโช กนกพล
Published: February 2025

โคลิซินเอ็น (coIN) เป็นแบคเทอริโอซินชนิดโคลิซิน โดยเป็นโปรตีนที่มีฤทธิ์ต้านเชื้อแบคทีเรีย ซึ่ง Escherichia coli ผลิตขึ้นในสภาวะแข่งขัน โดยกลไกความเป็นพิษของโคลิชินแตกต่างกันขึ้นกับชนิดของโคลิชินนั้น ๆ กลไกดังกล่าวได้แก่ DNase tRNase และการก่อรู โดย coIN นับเป็นหนึ่งในชนิดที่ก่อรูบนผนังเซลล์ มีการศึกษารายงานถึงคุณสมบัติต่อต้านมะเร็งของโคลิชินชนิดก่อรูบางชนิด เช่น โคลิซินเอ และ โคลิชินอี 1 ขณะที่คุณสมบัติดังกล่าวใน colN ยังไม่ได้รับการศึกษา จากที่กล่าวมาข้างต้น การศึกษาความเป็นพิษต่อเซลล์สัตว์เลี้ยงลูกด้วยน้ำนมของ COIN จึงเป็นที่น่าสนใจจากความรู้ว่าที่ว่าประจุบนพื้นผิวของเซลล์มะเร็งนั้นมีความเป็นลบ ผู้วิจัยจึงสนใจในการวิศวกรรมพันธุ์กลายของ colN ที่มีมีประจุเป็นบวกมากขึ้น เพื่อศึกษาวิเคราะห์และปรับปรุงฤทธิ์ของ coIN ต่อเซลล์มะเร็ง อย่างไรก็ดี การกลายพันธุ์บางรูปแบบอาจทำลายโครงสร้างและการทำหน้าที่ของโปรตีนได้ ในการศึกษาบนคอมพิวเตอร์นี้ จึงมีวัตถุประสงค์เพื่อประเมินและเสนอแนะการกลายพันธุ์ที่ไม่ทำให้เกิดความไม่คงตัว มีความเหมาะสมต่อการศึกษาฤทธิ์ชีวภาพต่อไปขั้นแรก จะหาตำแหน่งของตำแหน่งของกรดอะมิโนประจุลบที่มีความเข้าถึงได้สูงที่สุดและเป็นตำแหน่งของโครงสร้างที่เกิดไม่เกิดพันธะไฮโดรเจนกับโครงสร้างหลักหรือโซ่ข้าง โดยใช้เครื่องมือ Rosetta Supercharge จึงพบแอสปาร์เตตที่ตำแหน่ง 150 และ 154 บนโดเมนอาร์ต่อมาในขั้นตอนที่สองจะเป็นการวิเคราะห์โปรตีนพันธุ์กลายประจุบวกที่ตำแหน่งทั้งสองถูกแทนที่ด้วยไลซีน และ/หรือarรูi โดยใช้เครื่องมือทำนายความคงตัวของโปรตีนพันธุ์กลายหลายชนิดและทำการจำลองแบบโครงสร้งด้วยวิธีจำลองโครงสร้างจากโปรตีนต้นแบบโดยโครงสร้างที่ถูกจำลองขึ้นจะนำมาวิเคราะห์ด้วยเครื่องมือประเมินโครงสร้างชนิดต่าง ๆ ต่อมาจึงทำการจำลองแบบพลวัตเชิงโมเลกุลเพื่อยืนยันความคง
ตัวของโครงสร้างโปรตีน โดยสรุปสุดท้ายผู้วิจัยเสนอแนะ coIN พันธุ์กลายที่ตำแหน่ง D150RD 154R สำหรับใช้ในการทดลองความป็นพิษต่อเซลล์ต่อไป อย่างไรก็ตาม เนื่องจากการศึกษานี้เป็นการศึกษาทางคอมพิวเตอร์ จึงต้องทำการทดลองในห้องปฏิบัติการร่วมด้วย ได้แก่ การใช้ circular dichroism spectroscopy เพื่อยืนยันโครงสร้างโปรตีนพันธุ์กลาย และควรมีการศึกษาเพื่อทำการกลายพันธุ์อย่างเข้มข้นขึ้นเพื่อให้ได้โปรตีนพันธุ์กลายที่มีความเป็นบวกมากขึ้น
การสังเคราะห์อนุภาคระดับนาโนเมตรของแพลเลเดียมบนกราฟีนออกไซด์ที่ถูกดัดแปรหมู่ฟังก์ชันเพื่อใช้เป็นตัวเร่งปฏิกิริยาที่มีประสิทธิภาพสูงสาหรับปฏิกิริยาซูซูกิ-มิยาอุระ
Authors:   , เมฆขุนทด พงศกร
Published: February 2025

ปัจจุบันตัวเร่งปฏิกิริยาชนิดวิวิธพันธุ์ถูกใช้อย่างกว้างขวาง เพราะนอกจากจะสามารถแยกออกจากผลิตภัณฑ์ได้ง่ายแล้ว ยังสามารถนำกลับมาใช้ซ้ำได้ นอกจากนั้น การใช้ตัวเร่งปฏิกิริยาชนิดนี้ สามารถลดการปล่อยของเสียโลหะหนักออกสู่สิ่งแวดล้อมซึ่งเป็นไปตามเป้าหมายหลักของเคมีสีเขียว ในงานวิจัยนี ผู้วิจัยได้เตรียมตัวเร่งปฏิกิริยาชนิดวิวิธพันธุ์ขึ้นมาเพื่อใช้ในการเร่งปฏิกิริยาซูซูกิ-มิยาอุระ การสังเคราะห์ตัวเร่งปฏิกิริยา Pd/rGO และ Pd/fn-rGO ทำได้โดยการรีดิวซ์ไอออน Pd²⁺ ด้วยกรดฟอร์มิกในสารละลายที่มีวัสดุรองรับกราฟีนออกไซด์ (GO) และกราฟีนออกไซด์ที่ถูกดัดแปรด้วยพาราฟีนิลีนไดเอมีน (fn-GO) กระจายตัวอยู่ ตามลำดับ ตัวเร่งปฏิกิริยาทั้งหมดถูกนำไปพิสูจน์เอกลักษณ์ด้วยเทคนิครามานสเปกโทรสโกปี ฟูเรียร์ทรานสฟอร์มอินฟราเรดสเปกโทรสโกปี (FT-IR spectroscopy) การเลี ยวเบนของรังสีเอกซ์ (XRD) การถ่ายภาพด้วยกล้องจุลทรรศน์อิเล็กตรอนแบบส่องกราด (SEM) และอินดักทีฟลีคัพเพิลพลาสมา- ออพติคัลอิมิสชันสเปกโทรสโกปี (ICP-OES) จากนั้นนำตัวเร่งปฏิกิริยาไปทดสอบความสามารถในการเร่งปฏิกิริยาซูซูกิ-มิยาอุระ ซึ่งพบว่าการใช้ตัวเร่งปฏิกิริยา Pd/rGO ทำให้ได้ผลิตภัณฑ์ที่มีผลผลิตร้อยละที่ดีเยี่ยม ถึง 99% และตัวเร่งปฏิกิริยาสามารถใช้ซ้ำได้สูงถึง 6 ครั้งโดยไม่สูญเสียประสิทธิภาพในการเร่งปฏิกิริยาอย่างมีนัยสำคัญ ในขณะที่ตัวเร่งปฏิกิริยา Pd/fn-rGO มีประสิทธิภาพในการเร่งปฏิกิริยาที่ต่ำตั้งแต่การใช้ครั้งแรกซึ่งไม่เป็นไปตามที่คาดไว้ ผู้วิจัยเชื่อว่าเกิดจากการใช้ตัวรีดิวซ์ที่ไม่แรงพอในการเตรียม Pd/fn-rGO รวมทั้งอาจเกิดปฏิกิริยาแข่งขันขึ้นในระบบนี้
การสังเคราะห์และศึกษาสมบัติการเร่งปฏิกิริยาของสารประกอบเมทัลออร์กานิคเฟรมเวิร์ค
Authors:   , พรวรรณนะชัย รุจยา
Published: February 2025

MIL-101 (MIL, Matérial Institut Lavoisier) เป็นหนึ่งในต้นแบบเมทัลออร์กานิคเฟรมเวิร์คที่สำคัญชนิดหนึ่ง ซึ่งถูกศึกษาและใช้กันอย่างกว้างขวางในหลายสาขาวิทยาศาสตร์ เช่นในเรื่องตัวเร่งปฏิกิริยา ตัวกักเก็บแก๊ส เป็นต้น โดยทั่วไปแล้วในการสังเคราะห์ MIL-101(Cr) ซึ่งมีโครเมียมเป็นพื้นฐานมักจะใช้กรดไฮโดรฟลูออริกซึ่งมีอันตราย ในที่นี้จึงได้เลือกใช้วิธีที่ปราศจากกรดไฮโดรฟลูออริก โดยสังเคราะห์ MIL-101(Cr) และ MIL-101(Cr,Fe) ซึ่งเป็นการแทนที่โครเมียมด้วยเหล็กในโครงสร้าง MIL-101 โดยใช้วิธีไฮโดรเทอร์มอล ผลิตภัณฑ์ที่ได้นั้นจะถูกพิสูจน์เอกลักษณ์โดยเทคนิคเอกซเรย์พาวเดอร์ดิฟแฟรกชัน เทคนิคฟูเรียร์ทรานส์ฟอร์มอินฟราเรดสเปกโทรสโกปี และการใช้กล้องจุลทรรศน์อิเล็กตรอนแบบส่องกราด หลังจากนั้นได้ทำการศึกษาการเร่งปฏิกิริยาด้วยแสงของผลิตภัณฑ์ที่สังเคราะห์ได้ โดยติดตามการสลายของเมทิลีน บลู ด้วยเทคนิคยูวีวิสิเบิลสเปกโทรสโกปี และเทียบผลการเร่งปฏิกิริยากับช่องว่างของแถบพลังงานที่หาได้จากเทคนิคดิฟฟิวส์รีเฟล็กแทนซ์ ยูวีสเปกโทรสโกปี จากผลการทดลองพบว่าสามารถสังเคราะห์ MIL-101 ทั้งสองชนิดได้โดยไม่มีสิ่งเจือปน อย่างไรก็ตามการแทนที่โครเมียมด้วยเหล็กในโครงสร้าง MIL-101 ทำให้การเร่งปฏิกิริยาเชิงแสงมีประสิทธิภาพต่ำลง เนื่องจากมีช่องว่างของแถบพลังงานที่กว้างขึ้น
แอริลเลชันของหมู่ α-เมธิลีน-γ-แลคโทนของเซสควิเทอพีนที่เป็นสารผลิตภัณฑ์ธรรมชาติด้วยปฏิกิริยา Heck และความเป็นพิษต่อเซลล์
Authors:   , พงศ์พนัส พรพิมล
Published: February 2025

งานวิจัยนี้ได้ทำการสังเคราะห์สารอนุพันธ์จากสารสกัดที่แยกได้จากรากโกฐกระดูก ( Saussurea lappa Clarke) โดยการนำส่วนสกัดหยาบเฮกเซนของรากโกฐกระดูก มาแยกด้วยเทคนิคคอลัมน์โครมาโตก ราฟี เพื่อได้สารที่เป็นองค์ประกอบหลักคือ costunolide (1) ซึ่งเป็นสารเซสควิเทอพีนที่มีหมู่ α-methylene- y-lactone ในโครงสร้าง ต่อมาพบว่าหมู่ฟังก์ชันนี้เป็นหมู่จำเป็นสำหรับการมีฤทธิ์ทางชีวภาพ จึงทำการปิดวง ของสารเนื่องจาก costunolide มีการเสียสภาพได้ง่าย ได้เป็นสาร α-cyclocostunolide (2) ที่ยังคงมีหมู่ α- methylene-y-lactone จากนั้นนำสารที่ได้มาเติมหมู่แอริลต่างๆ ด้วยปฏิกิริยา Heck และวิเคราะห์โครงสร้าง ด้วย ¹H-NMR ได้ผลิตภัณฑ์ที่ให้ทั้ง E- และ Z-isomer จากนั้นนำสารที่สังเคราะห์ได้นั้นไปทดสอบฤทธิ์ทาง ชีวภาพในการยับยั้งเซลล์มะเร็งลำไส้ HCT-116 และเซลล์ลำไส้ปกติ CCD-841 ด้วยเทคนิค MTT พบว่า สาร 9, 14, 16 และ 17 มีฤทธิ์ในการยับยั้งเซลล์มะเร็งได้ดีกว่าสารตั้งต้น α-cyclocostunolide และยังเป็นพิษต่อ เซลล์ลำไส้ปกติที่น้อยกว่าอีกด้วย
การสังเคราะห์และทดสอบความเป็นพิษต่อเซลล์ของสารประกอบเชิงซ้อนโลหะแทรนซิชันของ pinostrobin
Authors:   , ขุมพลอย ประจักษ์
Published: February 2025

งานวิจัยนี้ได้สังเคราะห์สารประกอบเชิงซ้อนโลหะ Cu(II), Fe(III), Co(II), Ni(II) และ Zn(II) ของ pinostrobin (L) ซึ่งเป็นสารประกอบฟลาโวนอยด์หลักของรากกระชายเหลือง (Boesenbergia rotunda (L.) Mansf.) จากการวิเคราะห์ด้วยวิธีทางสเปกโตรสโกปีแสดงโครงสร้างโมเลกุลที่เป็นไปได้ของสารประกอบ เชิงซ้อนได้ดังนี้ CuL₂(C₂H₅O)·H₂O (1), FeL₂ (2), CoL₂(C₂H₅O)·H₂O (3), NiL₂Cl₂·H₂O (4) และ ZnL₂(C₂H₅O)·H₂O (5) เมื่อนาสารเชิงซ้อนและ pinostrobin มาทดสอบความเป็นพิษต่อเซลล์มะเร็งเต้านม 2 ชนิด คือ MCF-7 และ MDA-MB-231 ด้วยวิธี MTT assay พบว่าสารเชิงซ้อน 1 และ 2 มีความเป็นพิษต่อ เซลล์มะเร็งเต้านม MCF-7 ในระดับดี โดยมีค่า IC₅₀ 2.75 และ 2.54 μM ตามลาดับ นอกจากนั้นสารเชิงซ้อน 2, 4 และ 5 แสดงความเป็นพิษต่อเซลล์มะเร็งเต้านม MDA-MB-231 ในระดับปานกลาง โดยมีค่า IC₅₀ 22.00, 7.13 และ 29.61 μM ตามลาดับ ในขณะที่ pinostrobin (L) ไม่แสดงความเป็นพิษต่อเซลล์มะเร็งเต้านมทั้ง 2 ชนิด (IC₅₀>100 μM)
เซนเซอร์เชิงสีสำหรับการตรวจวัดปริมาณน้ำในน้ำมันเชื้อเพลิงอากาศยานโดยอาศัยปฏิกิริยาของสารประกอบเชิงซ้อนโคบอลต์คลอไรด์
Authors:   , เนาว์รุ่งโรจน์ สริดา
Published: February 2025

การตรวจสอบปริมาณน้ำเป็นปัจจัยที่สำคัญอย่างหนึ่งในการพิจารณาคุณภาพของน้ำมันเชื้อเพลิง หากมีปริมาณน้ำปะปนในน้ำมันเชื้อเพลิงมากเกินกำหนด อาจทำให้คุณภาพของน้ำมันเชื้อเพลิงลดลงและอาจส่งผลทำให้เกิดความเสียหายต่อระบบการทำงานของยานพาหนะและเครื่องยนต์ได้ โดยทั่วไปการตรวจหาปริมาณน้ำยังคงเป็นวิธีที่มีค่าใช้จ่ายและสารเคมีในการวิเคราะห์จำนวนมาก เนื่องจากการวิเคราะห์มักเป็นเทคนิคที่มีความซับซ้อน เช่น การไทเทรทแบบคาร์ลฟิชเชอร์ เป็นต้น ในงานวิจัยนี้มุ่งเน้นการพัฒนาอุปกรณ์วิเคราะห์ฐานกระดาษแบบใหม่ที่ง่ายและราคาไม่แพงสำหรับการตรวจวัดปริมาณน้ำในน้ำมันเชื้อเพลิงโดยใช้โคบอลต์(II) คลอไรด์เป็นรีเอเจนต์สำหรับปฏิกิริยาการเกิดสี เมื่อเติมน้ำให้น้ำมันเชื้อเพลิงพบว่าสัญญาณการดูดกลืนแสงของโคบอลต์(II) คลอไรด์ที่ 585 และ 680 นาโนเมตรลดลงและสีน้ำเงินของโคบอลต์(II) คลอไรด์เปลี่ยนแปลงเป็นสีชมพูใสซึ่งสามารถมองเห็นได้ด้วยตาเปล่า ต่อมาได้ทำการพัฒนาอุปกรณ์วิเคราะห์เชิงสีฐานกระดาษสำหรับการตรวจวัดน้ำอย่างง่ายและรวดเร็วโดยใช้โคบอลต์(II) คลอไรด์ ภายใต้สภาวะที่เหมาะสมโคบอลต์(II) คลอไรด์และ Triton X-100 ที่เคลือบบนอุปกรณ์ฐานกระดาษ ซึ่งจะเกิดการเปลี่ยนแปลงสีทันทีเมื่อมีปริมาณน้ำในระบบ ผู้วิจัยพบว่าขีดจำกัดในการตรวจวัดน้ำมีค่าเท่ากับ 0.1 เปอร์เซ็นต์ (โดยปริมาตร) ซึ่งวิธีที่พัฒนาขึ้นได้ถูกนำมาใช้เพื่อตรวจหาปริมาณน้ำในตัวอย่างจริง นอกจากนี้อุปกรณ์นี้ยังสามารถใช้เป็นทางเลือกหนึ่งที่ราคาไม่แพงและให้ผลที่น่าเชื่อถือสำหรับการตรวจวัดน้ำในน้ำมันเชื้อเพลิงอากาศยาน
สารยับยั้งแอลฟากลูโคซิเดสจากเอื้องจำปา
Authors:   , ผมงาม กนกพร
Published: February 2025

การยับยั้งเอนไซม์แอลฟา-กลูโคซิเดส เป็นกลไกหนึ่งของยาในกลุ่มต้านเบาหวาน โดยที่เอนไซม์นี้
เป็นเอนไซม์สำคัญในการย่อยสารประเภทคาร์โบไฮเดรตให้กลายเป็นน้ำตาลโมเลกุลเดี่ยว การยับยั้งเอนไซม์นี้ จะสามารถลดปริมาณการดูดซึมกลูโคสเข้ากระแสเลือดหลังการรับประทานอาหารได้อย่างมีนัยสำคัญ และในปัจจุบันมีงานวิจัยจำนวนมากค้นพบฤทธิ์ยับยั้งเอนไซม์แอลฟา-กลูโคซิเดสจากพืชสกุลหวาย (Dendrobium spp.) ดังนั้นผู้วิจัยจึงมีความสนใจที่จะนำเอื้องจำปาซึ่งเป็นพืชในสกุลหวายมาทำการสกัดแยกสารเพื่อหาโครงสร้างทางเคมีและสารที่มีฤทธิ์ยับยั้งเอนไซม์ แอลฟา-กลูโคซิเดส จากการนำส่วนเหนือดินของเอื้องจำปา น้ำหนักแห้ง 1.3 กิโลกรัม มาแค่สกัดด้วย methanol แล้วตามด้วยวิธี partition ระหว่างตัวทำละลาย 3 ชนิดคือ น้ำ ethyl acetate และ butanol จากนั้นนำสิ่งที่ได้จากชั้น ethyl acetate มาสกัดแยกโดยใช้เทคนิคทาง column chromatography โดยใช้ silica gel และ sephadex LH20 จากนั้นนำสารบริสุทธิ์ที่แยกได้ ไปวิเคราะห์ต่อด้วยเทคนิค NMR spectroscopy เพื่อหาสูตรโครงสร้างทางเคมีและทดสอบฤทธิ์การยับยั้งเอนไซม์แอลฟา-กลูโคซิเดสด้วย α-glucosidase inhibition assay จากชั้นของ ethyl acetate สามารถแยกสารบริสุทธิ์ได้ทั้งหมด 3 ชนิดได้แก่ flavanthrinin moscatilin และ trans-o-coumaric acid คิดเป็นร้อยละ เท่ากับ 7.25x10-4 ,6.48x10-3 ,4.01x10-3 ตามลำดับ ซึ่งสารที่ถูกพบเหล่านี้มีเพียง flavanthrin เท่านั้นที่มีฤทธิ์ยับยั้งเอนไซม์แอลฟา-กลูโคซิเดสที่ค่า IC50 เท่ากับ 34.45 ไมโครโมลาร์ ซึ่งมากกว่าฤทธิ์ยับยั้งเอนไซม์แอลฟา-กลูโคซิเดสของ acarbose ที่มีค่า IC50 มากถึง 530.74 ไมโครโมลาร์ ซึ่งการค้นพบนี้ถือเป็นงานวิจัยแรกที่พบฤทธิ์ยับยั้งเอนไซม์แอลฟา-กลูโคซิเดสของสาร flavanthrinin
รหัสตอบสนองอย่างรวดเร็วสำหรับธรณีวิทยา
Authors:   , ไชยสิทธิ์ ธนิตา
Published: February 2025

การวิจัยครั้งนี้มีวัตถุประสงค์เพื่อออกแบบและทดสอบประสิทธิภาพรหัสตอบสนองอย่างรวดเร็ว กับงานสื่อการสอนทางธรณีวิทยา และประเมินความพึงพอใจของผู้ใช้งาน ซึ่งเป็นมิติใหม่ของการพัฒนา สื่อการสอนทางด้านธรณีวิทยา ให้มีความทันสมัย สามารถเรียกใช้งานสื่อการสอนนี้ได้ง่าย สะดวกต่อ การศึกษา และสามารถปรับปรุงไปประยุกต์ใช้กับงานทางธรณีวิทยาด้านอื่นๆ เช่น อุทยานธรณีวิทยา หรือ พิพิธภัณฑ์ธรณีวิทยา ลักษณะของสื่อการสอนในครั้งนี้มีองค์ประกอบและคุณสมบัติของรูปแบบครบถ้วนสาหรับเป็นสื่อ การสอน ได้แก่ 1) สะดวกสำหรับการนำไปใช้ในสถานที่ต่างๆ เนื่องจากถูกบันทึกเป็นระบบดิจิทัล 2) เกิดผลการเรียนรู้แก่เป้าหมายอย่างชัดเจน เข้าใจง่ายไม่ซับซ้อน และ 3) เนื้อหาสอดคล้องกับมาตรฐาน การเรียนรู้และตัวชี้วัดของหลักสูตรแกนกลาง โลก ดาราศาสตร์ และอวกาศ จากการวิเคราะห์ข้อมูลเชิงคุณภาพด้วยการสังเกตพฤติกรรมของผู้ใช้ และวิเคราะห์ข้อมูลเชิง ปริมาณจากแบบประเมินระดับความพึงพอใจต่อรหัสตอบสนองอย่างรวดเร็วจากผู้ใช้พบว่า 1) ผู้ใช้รู้สึก ตื่นเต้น และมีส่วนร่วมในการเรียนรู้ได้เพิ่มมากขึ้น 2) ผลความพึงพอใจการนาเทคโนโลยีรหัสตอบสนอง อย่างรวดเร็วกับงานสื่อการสอนทางธรณีวิทยานี้ ผู้ใช้มีความพึงพอใจสื่อการสอนโดยเฉลี่ยอยู่ในระดับดี
การเปลี่ยนแปลงอัตราการไหวสะเทือนตามรอยเลื่อนย้อนแนวกลางหลัก เทือกเขาหิมาลัย
Authors:   , มักการุณ ปีย์วรา
Published: February 2025

โครงงานวิจัยนี้มีวัตถุประสงค์เพื่อประเมินพื้นที่เสี่ยงต่อการเกิดแผ่นดินไหวในอนาคตตามรอยเลื่อนย้อนแนวกลางหลัก เทือกเขาหิมาลัย ด้วยวิธีคำนวณการเปลี่ยนแปลงอัตราการไหวสะเทือน (Z value) โดยใช้ฐานข้อมูลแผ่นดินไหวจากฐานข้อมูลแผ่นดินไหว International Seismological Center (ISC) ซึ่งใช้ข้อมูลแผ่นดินไหวที่ถูกบันทึกตั้งแต่ปี ค.ศ 1905 ถึง 2014 ในกรอบพื้นที่ศึกษา ละติจูดที่ 17.81 ถึง 42.27 องศาเหนือ ลองจิจูดที่ 63.39 ถึง 102.72 องศาตะวันออก โดยหลังจากปรับปรุงคุณภาพฐานข้อมูลแผ่นดินไหว พบว่ามีข้อมูลแผ่นดินไหวทั้งสิ้น 11,457 เหตุการณ์ ซึ่งมีขนาดแผ่นดินไหวในช่วง 2.4 ถึง 8.6 mb ที่มีความสมบูรณ์และสามารถสื่อถึงพฤติกรรมการเกิดแผ่นดินไหวอย่างแท้จริง ทำการกำหนดกรณีศึกษาทั้งหมด 15 กรณี โดยคัดเลือกแผ่นดินไหวที่มีขนาด 6.0 mb ขึ้นไป เมื่อทาการทดสอบย้อนกลับพบว่าเงื่อนไขที่มีจำนวนเหตุการณ์ในรัศมี 25 เหตุการณ์ ที่มีกรอบเวลา 2 ปี ในรัศมีการพิจารณาข้อมูล 300 กิโลเมตร เป็นเงื่อนไขที่เหมาะสมในการวิเคราะห์ข้อมูลและจัดทำแผนที่การกระจายตัวของค่า Z เพื่อตรวจสอบบริเวณที่พบภาวะเงียบสงบ ซึ่งจากเงื่อนไขดังกล่าว ผลการศึกษาสามารถประเมินพื้นที่เสี่ยงต่อการเกิดแผ่นดินไหวในอนาคตได้ 5 บริเวณ ได้แก่ 1) บริเวณตะวันออกของแนวเทือกเขาหิมาลัยในประเทศจีน 2) บริเวณตะวันตกของแนวเทือกเขาหิมาลัยบริเวณรอยต่อระหว่างประเทศจีนและอินเดีย 3) บริเวณตอนเหนือของแนวเทือกเขาหิมาลัยในประเทศจีน 4) บริเวณตอนใต้ของประเทศปากีสถานติดกับประเทศอินเดีย และ 5) บริเวณตะวันตกของประเทศอินเดียติดกับทะเลอาหรับ
ธรณีเคมีของน้ำพุร้อนบ้านสมอทอง จังหวัดอุทัยธานี
Authors:   , คำไพเราะ วราภรณ์
Published: February 2025

แหล่งน้ำพุร้อนบ้านสมอทองตั้งอยู่ที่ อำเภอห้วยคต จังหวัดอุทัยธานี ในบริเวณภาคเหนือตอนล่าง ของประเทศไทย เป็นแหล่งน้ำพุร้อนแหล่งเดียวของจังหวัดอุทัยธานี ถูกค้นพบขึ้นในสมัยสงครามโลกครั้งที่ 2 และสร้างขึ้นในปี พ.ศ. 2540 ครอบคลุมพื้นที่ประมาณ 40 ตารางกิโลเมตร ทั้งนี้ในพื้นที่ศึกษาดังกล่าวยังไม่ มีข้อมูลเกี่ยวกับธรณีเคมีของน้ำและยังไม่เคยมีการศึกษาในเชิงงานวิจัยมาก่อน ผู้วิจัยจึงจัดทำงานวิจัยนี้ขึ้น เพื่อศึกษาลักษณะทางธรณีเคมีและวัฏจักรของน้ำพุร้อนบ้านสมอทอง เพื่อเป็นประโยชน์ในด้านการจัดการ แหล่งน้ำพุร้อนนี้ต่อไปในอนาคต จากข้อมูลแผนที่ธรณีวิทยาของกรมทรัพยากรธรณี ปี พ.ศ. 2550 พบว่า แหล่งน้ำพุร้อนบ้านสมอทองตั้งอยู่บนตะกอน ยุคควอเทอร์นารีซึ่งปกคลุมอยู่บนหินแกรนิตยุคไทรแอสซิก โดยเป็นหินแกรนิตที่อยู่ในแนวตอนกลางของประเทศไทย (Central granite belt) จากการศึกษาพบว่า แหล่งน้ำพุร้อนบ้านสมอทองมีอุณหภูมิพื้นผิวประมาณ 54 องศาเซลเซียส มีค่า pH ประมาณ 8.1 มีค่าความ นำไฟฟ้าประมาณ 511 μS/cm และมีค่า TDS ประมาณ 383 ppm จากผลการทดลองนำไปสู่ผลการ วิเคราะห์ลักษณะธรณีเคมีของน้ำพุร้อนแหล่งนี้ ซึ่งพบว่ามีแหล่งที่มาของน้ำมาจากน้ำฝนซึ่งถูกเติมลงพื้นที่ เติมน้ำในช่วงฤดูฝน ไอออนในน้ำมาจากการทำปฏิกิริยาระหว่างน้ำฝนกับหินท้องที่ จากการวิเคราะห์ด้วย แผนภาพ Piper พบว่าเป็นน้ำประเภทโซเดียม โพแทสเซียมและไบคาร์บอเนต มีปริมาณของ Na และ HCO3 - ในน้ำสูง โดยมีปริมาณธาตุฟลูออไรต์และลิเทียมสูงกว่ามาตรฐานน้ำดื่มของ WHO ดังนั้นจึงสรุปผลได้ ว่าน้ำจากแหล่งน้ำพุร้อนนี้ไม่เหมาะสมสำหรับการบริโภค และจากการคำนวนอุณหภูมิใต้ผิวโลกของแหล่งกักเก็บของน้ำพุร้อน (Reservoir temperature) โดยใช้วิธีการคำนวนจากปริมาณของซิลิกาที่ละลายอยู่ในน้ำ โดยสมการของ Arnórsson, 2000 พบว่ามีอุณหภูมิประมาณ 76 องศาเซลเซียส ซึ่งเป็นอุณหภูมิที่สามารถ พัฒนาแหล่งน้ำพุร้อนนี้เพื่อใช้ประโยชน์ในด้านอื่นนอกจากอุตสาหกรรมการท่องเที่ยวแบบปัจจุบันได้ เช่น การทำห้องปรับอากาศ ห้องควบคุมอุณหภูมิสำหรับสัตว์เลี้ยง และด้านเกษตรกรรมจำพวกห้องควบคุม อุณหภูมิเพาะพันธุ์ไม้ แต่อุณหภูมิดังกล่าวยังเป็นอุณหภูมิที่มีค่าไม่สูงพอที่จะนำไปใช้ในการผลิตกระแสไฟฟ้า
การหาอายุอิฐจากกำแพงเมืองสงขลาด้วยวิธีเปล่งแสง
Authors:   , พุทธกาล ธนิสรณ์
Published: February 2025

จากการขุดค้นพบแนวกำแพงเมืองสงขลาทางด้านทิศตะวันตกของเมืองโดยกรมศิลปากร เมื่อ วันที่ 27 กุมภาพันธ์ พ.ศ. 2560 ในบริเวณริมถนนนครนอก ตำบลบ่อยาง อำเภอเมือง จังหวัด สงขลา ได้มีรายงานพบแนวกำแพงหินก่อด้วยปูนอันมีลักษณะตรงกันกับข้อมูลทางประวัติศาสตร์ ของเมืองสงขลา ซึ่งได้ระบุว่าสร้างขึ้นในปี พ.ศ. 2379 และแล้วเสร็จในปี พ.ศ. 2385 โดยในการขุด ค้นนี้ยังพบกำแพงอิฐที่วางตัวอยู่บนกำแพงหินและกำแพงอิฐที่วางตัวแนบอยู่กับกำแพงหินทางด้าน ในของตัวเมือง จึงเป็นประเด็นปัญหาทางด้านโบราณคดีที่ต้องการพิสูจน์ทราบถึงอายุของกำแพงอิฐ เพื่อนำข้อมูลมาอธิบายถึงลำดับการสร้างกำแพงเมืองสงขลา จากหลักการการหาอายุด้วยวิธี เปล่งแสงซึ่งใช้ความสัมพันธ์ระหว่างปริมาณของอิเล็กตรอนที่สะสมตัวในหลุมกักเก็บอิเล็กตรอน ของโครงสร้างผลึกของแร่ ซึ่งเรียกว่า Equivalence dose (ED) กับอัตราการแผ่รังสีต่อปีของธาตุ กัมมันตรังสีในธรรมชาติ ซึ่งเรียกว่า Annual dose (AD) ประกอบกับการที่อิฐเป็นวัสดุก่อสร้างทาง ธรณีวิทยาชนิดหนึ่งที่สามารถพบแร่ควอตซ์ซึ่งเป็นแร่ที่มีคุณสมบัติในการเปล่งแสงเป็นองค์ประกอบ การหาอายุด้วยวิธีเปล่งแสงจึงสามารถนำมาประยุกต์ใช้ในการหาอายุอิฐได้ ผู้จัดทำโครงงานจึง ทำการศึกษาตัวอย่างอิฐของกำแพงเมืองสงขลาทั้งสิ้น 2 ตัวอย่าง คือ ตัวอย่างอิฐที่วางตัวบนของ กำแพงหิน ตัวอย่างที่ 1 (SK1-1) และตัวอย่างอิฐที่วางตัวแนบผนังด้านในของกำแพงหิน ตัวอย่างที่ 1 (SK2-1) โดยทำการเตรียมตัวอย่างเพื่อทดลองหาค่า ED และ AD ด้วยเครื่อง TL/OSL reader และ Gamma-ray spectrometer ตามลำดับ ทั้งนี้ได้ทำการทดลองหาค่า ED จาก 2 แหล่ง ได้แก่ ห้องปฏิบัติการของสถาบันเทคโนโลยีนิวเคลียร์แห่งชาติ (องค์การมหาชน) และห้องปฏิบัติการของ ภาควิชาธรณีศาสตร์ มหาวิทยาลัยไฟร์บวร์ก สหพันธ์สาธารณรัฐเยอรมนี แล้วนำผลการทดลองที่ ทั้งหมดมาทำการวิเคราะห์ผลทางสถิติ พบว่าตัวอย่างอิฐ SK1-1 มีอายุ 120-141 ปีก่อนปัจจุบัน และตัวอย่างอิฐ SK2-1 มีอายุ 151-173 ปีก่อนปัจจุบัน จึงสามารถสรุปผลได้ว่าหลังจากการก่อ กำแพงหินเพื่อวางรากฐานกำแพงเมืองสงขลาในปี พ.ศ. 2379 ถึงปี พ.ศ. 2385 เสร็จสิ้น ได้มีการก่อ กำแพงอิฐแนบกับแนวกำแพงหินทางด้านในของตัวเมืองเพิ่มเติมในช่วงประมาณปี พ.ศ. 2387 ถึงปี พ.ศ. 2409 และต่อมาได้มีการก่อสร้างกำแพงอิฐซึ่งวางทับอยู่บนกำแพงเมืองที่เป็นกำแพงหิน เพิ่มเติมในช่วงประมาณปี พ.ศ. 2419 ถึงปี พ.ศ. 2440 ซึ่งสามารถคงอยู่และปรากฏให้เห็นเป็น โบราณสถานกำแพงเมืองสงขลาทางด้านทิศตะวันตกของเมืองจนถึงปัจจุบัน
การวิเคราะห์ภูมิสารสนเทศและสถิติของเมืองที่มีคูน้ำโบราณในภาคตะวันออกเฉียงเหนือของประเทศไทย: การคมนาคมและพิบัติภัยธรรมชาติ
Authors:   , เข็มเพชร สุชัจจ์กุล
Published: February 2025

เมืองที่มีคูน้ำโบราณหรือเมืองที่ล้อมรอบด้วยคูน้ำโบราณ คือเมืองหรือชุมชนเก่าซึ่งได้มีการขุดคูน้ำล้อมรอบโดยฝีมือของมนุษย์เพื่อประโยชน์ในการใช้สอย การป้องกันตัว และเหตุผลอื่นๆ โดยในบริเวณภาคตะวันออกเฉียงเหนือนั้นได้มีการศึกษารวบรวมข้อมูลและนิยามเมืองที่มีคูน้ำโบราณไว้ทั้งหมด 297 แห่งด้วยกัน ด้วยวิธีการศึกษาจากภาพถ่ายทางอากาศ ภาพถ่ายดาวเทียม และการลงศึกษาพื้นที่ ซึ่งการศึกษาในครั้งนี้ได้นำข้อมูลเหล่านั้นมาวิเคราะห์ด้วยระบบสารสนเทศภูมิศาสตร์โดยมีจุดประสงค์ในการศึกษาอยู่ 2 ประการคือ 1) คาดการณ์ความสัมพันธ์ระหว่างเมืองที่มีคูน้ำโบราณและพิบัติภัย โดยการนำข้อมูลความสูง ขนาด และจำนวนชั้นของคูน้ำของเมืองที่มีคูน้ำโบราณทั้ง 297 แห่ง มาเปรียบเทียบลำดับชั้นน้ำและระยะห่างจากแม่น้ำใกล้เคียง 2) ศึกษาเส้นทางการคมนาคมจากการหาความสัมพันธ์ระหว่างเมืองที่มีคูน้ำโบราณและช่องเขาซึ่งเชื่อมต่อระหว่างภาคตะวันออกเฉียงเหนือประเทศไทยกับประเทศเขมร เพื่อศึกษาว่าช่องเขาใดมีความเหมาะสมมากที่สุดที่จะเป็นช่องทางการคมนาคมหลักระหว่างทั้งสองพื้นที่ ผลการศึกษาสรุปว่าชุมชนเก่าในพื้นที่ตะวันออกเฉียงเหนือนั้นมีการปรับตัวเข้ากับสภาพแวดล้อมตามถิ่นฐานที่อาศัยโดยการถมพื้นที่ภายในคูน้ำในลักษณะเนินดินเพื่อเป็นการป้องกันน้ำท่วม โดยชุมชนเก่าที่อยู่ในบริเวณที่ราบน้ำท่วมถึงนั้นจะพบเนินดินที่มีความสูงโดยเฉลี่ยสูงกว่าความสูงเนินดินของชุมชนในบริเวณตะพักลำน้ำเพื่อเป็นการป้องกันพิบัติภัยจากน้ำท่วมที่มีความรุนแรงต่างกัน นอกจากนั้นจากการวิเคราะห์ระยะทางระหว่างเมืองที่มีคูน้ำโบราณแต่ละแห่งและช่องเขาสรุปได้ว่าเส้นทางที่มีความเหมาะสมที่จะใช้เป็นเส้นทางการติดต่อเดินทางระหว่างทั้งสองพื้นที่ คือช่องเขาตาเมือนและช่องเขากร่าง ซึ่งทั้งสองช่องเขานั้นตั้งอยู่บนบริเวณเดียวกันกับที่เส้นทางราชมรรคาที่เคยใช้ในการติดต่อเดินทางระหว่างพิมายและนครวัดพาดผ่าน
การสังเคราะห์และศึกษาความคงตัวทางเคมีของสารเคอร์คูมินไดเอทิลไดกลูตาเรต
Authors:   , แสงวิมาน สุชาดา
Published: February 2025

เคอร์คูมิน (curcumin) เป็นสารพอลิฟินอสที่พบในขมิ้นชัน (Curcuma (onga L.) มีฤทธิ์ทางเภสัชวิทยาที่
หลากหลายและมีความปลอดภัยสูง อย่างไรก็ตาม การประยุกด์ใช้เคอร์คูมินในทางคลินิกค่อนข้างจำกัด เนื่องจากเคอร์คูมินถูกเมทาบอไลซ์อย่างรวดเร็วในร่างกายผ่าน phase | conjugation ส่งผลให้มีค่าชีวปริมาณออกฤทธิ์ต่ำ งานวิจัยนี้ จึงได้ทำการออกแบบและสังเคราะห์เคอร์คูมินไตเอทิลไตกลูตาเรต ซึ่งเป็นโปรดรักชนิดใหม่ของเคอร์คูมินและศึกษาความคงตัวของเคอร์คูมินตเอทิลไตกลูตาเรตในสารละลายฟอสเฟตบัฟเฟร์ pH 7.4 และในพลาสมาของมนุษย์ ผลการทดลองพบว่า เคอร์คูมินไดเอทิลไดกลูตาเรตสามารถสังเคราะห์ได้ด้วยปฏิกิริยาเอสเทอริฟิเคชันระหว่างหมู่ฟังก์ชันฟีนอลทั้งสองหมู่ของเคอร์คูมินกับกลูตาริกแอชิตมอนอเอทิลเอสเทอร์คลอไรด์ ได้ผลผลิตประมาณ 50.5%สารที่สังเคระห์ขึ้นผ่านการพิสูจน์เอกลักษณ์ด้วยเทคนิคโปรตอนและคาร์บอน-13 นิวเคลียร์แมกเนติกเรโซแนนสเปกโตรสโกปี อินฟาเรตสเปกตรสโกปี แมสสเปกโตรเมทรี และการวัดจุดหลอมเหลวของสาร จากการศึกษาความคงตัวของเคอร์คูมินไตเอทิลไตกลูตาเรตโดยการวิเคราะห์หาปริมาณของสารตั้งต้นที่ลดลงในสารละลายฟอสเฟตบัฟเฟอร์ pH 7.4 ด้วยอัลตราไฮเพอฟอร์แมนซ์ลิควิตโครมาโทกราฟี และทำนายค่าคงที่อัตราเร็วการสลายตัว (Kobs) และค่าครึ่งชีวิต (t1/2)
โดยใช้จลนศาสตร์ของปฏิกิริยาอันตับหนึ่งเทียม พบว่าเคอร์คูมินไดเอทิลไตกลูตาเรตมีค่าเท่ากับ
2.48 x 10-2 นาที-1 และ 27.9 นาที ตามลำตับ เทียบกับเคอร์คูมินซึ่งมีค่าเท่ากับ 2.39 x 10-2 นาที-1 และ 29.0 นาทีตามลำดับ จากการศึกษาการปลดปล่อยเคอร์คูมินจากเคอร์คูมินไตเอทิลไตกลูตาเรตในพลาสมาของมนุษย์ โตยการวิเคราะห์หาปริมาณเคอร์คูมินไดเอทิลไตกลูตาเรตที่ลดลงและเคอร์คูมินที่เกิดขึ้
น พบว่าเคอร์คูมินไดเอทิลไตกลูตาเรตสามารถปลดปล่อยเคออร์คูมินได้ โตยเคอร์คูมินไตเอทิลไดกลูตาเรตมีค่าคงที่อัตราเร็วการสลายตัวในพลาสมาเท่ากับ 5.88 x 10-2 นาที-1 และค่าครึ่งชีวิตเท่ากับ 11.8 นาที จากการที่เคอร์คูมินไตเอทิสไตกลูตาเรตมีค่าคงที่อัตราเร็ว การสลายตัวในพลาสมาของมนุษย์มากกว่านสารละลายฟอสเฟตบัฟเฟอร์ pH7.4เป็นผลมาจากเคอร์คูมินไดเอทิลไดกลูตาเรตถูกเร่งให้เกิดการสลายตัวและปลตปล่อยเคอร์คูมิน ชื่งคาตว่าเกิดโดยปฏิกิริยาไฮโตรไลซิสผ่านเอสเทอเรสในพลาสมา ผลการวิจัยนี้แสดงให้เห็นว่า เคอร์คูมินไดเอทิลไตกลูตาเรตมีศักยภาพในการพัฒนาเพื่อเป็นโปรดรักของเคอร์คูมินที่สามารถออกฤทธิ์ทางชีวภาพได้ในอนาคต
การวิเคราะห์การเกิดเมทิลเลชันของยีน STK38 ในมะเร็งรังไข่
Authors:   , มุกดาม่วง ณัฐณิชา
Published: February 2025

มะเร็งรังไข่จัดเป็นโรคมะเร็งที่พบได้เป็นอันดับที่ 6 ในผู้หญิง โดยระยะแรกของโรคนัน้ ไม่มี อาการแสดงออกอย่างชัดเจน ทำให้ยากต่อการตรวจสอบ รวมถึงยากต่อการรักษา ดังนัน้ การ วินิจฉัยโรคในระยะแรกจะช่วยเพิ่มโอกาสในการรักษาที่ประสบความสำเร็จได้มากขึ้น วัตถุประสงค์ของงานวิจัยนี้คือ เพื่อตรวจสอบระดับการเกิดดีเอ็นเอเมทิลเลชันบนยีน STK38 ซึ่ง เป็นยีนที่มีความเกี่ยวข้องกับกระบวนการแบ่งเซลล์ และการตายของเซลล์ โดยจากการศึกษาก่อน หน้าพบว่าการเกิดไฮโปเมทิลเลชันที่ยีน STK38 มีความสัมพันธ์กับการเกิดมะเร็งรังไข่ ในการ ทดลองครัง้ นี้ได้รวมรวบตัวอย่าง คือ ชิ้นเนื้อ รังไข่ของผู้ป่วยมะเร็งรังไข่ 30 ตัวอย่าง และชิ้นเนิ้อรังไข่ของบุคคลปกติ 20 ตัวอย่าง โดยแบ่งบางส่วนเพื่อนำไปตรวจสอบทางจุลพยาธิวิทยาด้วยการ ย้อมสี Hematoxylin and eosin stain และอีกส่วนนำไปสกัดดีเอ็นเอเพื่อตรวจสอบการเกิดดีเอ็นเอ เมทิลเลชัน โดยผ่านกระบวนการ bisulfite conversion และตรวจสอบด้วยวิธี Methylationspecific PCR (MSP) ร่วมกับการทำ real-time PCR ผลการทดลองที่ได้จากการตรวจสอบด้วยวิธี MSP พบว่าการเกิดดีเอ็นเอเมทิลเลชันที่ยีน STK38 ไม่ได้มีความแตกต่างอย่างมีนัยสำคัญ แต่เมื่อ วิเคราะห์ผลร่วมกับการตรวจสอบทางจุลพยาธิวิทยา พบว่าการเกิดไฮโปเมทิลเลชันที่ยีน STK38 มี ความสัมพันธ์กับการเกิดมะเร็งรังไข่อย่างมีนัยสำคัญ ค่า p คือ 0.0001 จึงสรุปได้ว่าการตรวจสอบ ระดับเมทิลเลชันด้วยวิธี MSP เพียงอย่างเดียวไม่มีความสัมพันธ์ต่อการเกิดโรค ดังนัน้ ควรตรวจสอบทางจุลพยาธิวิทยาร่วมด้วยซึ่งพบความสัมพันธ์กับการเกิดโรค
ศิลาวรรณาและธรณีเคมีของหินภูเขาไฟ ในอำเภอลำสนธิ จังหวัดลพบุรี และอำเภอบึงสามพัน จังหวัดเพชรบูรณ์
Authors:   , เอ่งฉ้วน กนกวรรณ
Published: February 2025

งานวิจัยนี้ศึกษาเกี่ยวกับศิลาวรรณาและธรณีเคมีของหินภูเขาไฟ ในอำเภอลำสนธิ จังหวัดลพบุรี และอำเภอบึงสามพัน จังหวัดเพชรบูรณ์ โดยพื้นที่ศึกษาทั้งสองอยู่ในส่วนแนวคดโค้งเลย ซึ่งมีจุดประสงค์เพื่อเข้าใจลักษณะธรณีวิทยา จำแนกลักษณะหินภูเขาไฟ ให้สอดคล้องกับหมวดหินที่เหมาะสมสำหรับหินภูเขาไฟในพื้นที่ลำสนธิ และพื้นที่พึงสามพัน จากการวิเคราะห์ทางศิลาวรรณา ทำการแบ่งกลุ่มหินภูเขาไฟที่พบได้เป็นสามกลุ่ม คือ กลุ่มหินแอนดีไซต์เนื้อดอก กลุ่มหินบะซอลติกแอนดีไซต์เนื้อดอก และกลุ่มหินไมโครไดออไรต์ โดยในพื้นที่ลำสนธิพบสองกลุ่มหิน ได้แก่ กลุ่มหินแอนดีไซต์เนื้อดอก และกลุ่มหินไมโครไดออไรต์ ส่วนในพื้นที่บึงสามพันพบ สองกลุ่มหินเช่นกัน ได้แก่ กลุ่มหินแอนดีไซต์เนื้อดอก และกลุ่มหินบะซอลติกแอนดีไซต์เนื้อดอก หลังจากนั้นทำการคัดเลือกหินที่สดที่สุด และมีการแปรเปลี่ยนน้อยที่สุด นำไปวิเคราะห์ทางด้านธรณีเคมี โดยใช้เครื่อง XRF พบว่ากลุ่มหินแดนดีไซต์เนื้อดอกของพื้นที่ลำสนธิ ธาตุหลักมีปริมาณ Mg, Fe และ Ti ที่ตำกว่า และธาตุร่องรอยมีปริมาณ Nb, Th, Y และ Zr ที่สูงกว่ากลุ่มหินภูเขาไฟทั้งสองกลุ่มในพื้นที่บึงสามพัน และกลุ่มหินไมโครไดออไรต์ ของพื้นที่ลำสนธิ ซึ่งมีธาตุหลักปริมาณของ Si, K และ Mn ที่ต่ำกว่า และธาตุร่องรอยมีปริมาณ V ที่สูงกว่า แล้ว จากผลวิเคราะห์ธรณีเคมี ทำให้ทราบว่ากลุ่มหินแอนดีไซต์เนื้อดอกของพื้นที่ลำสนธิ บ่งชี้ถึงชนิดของแมกม่าต้นกำเนิดประเภทแคลอัลคาไลน์ และ Metaluminous ส่วนกลุ่มหินภูเขาไฟทั้งสองกลุ่มในพื้นที่บึงสามพัน และกลุ่มหินไมโครไดออไรต์ของพื้นที่ลำสนธิ บ่งชี้ถึงชนิดแมกม่าต้นกำเนิดประเภทโทรลีไอต์ และ Metaluminous โดยหินภูเขาไฟจากพื้นที่ลำสนธิ และพื้นที่บึงสามพัน มีสภาพแวดล้อมธรณีแปรสัณฐานแบบแนวคดโค้งภูเขาไฟ (Volcanic arc) และมีความสัมพันธ์กับชุดหินภูเขาไฟในยุคเพอร์โม-ไทรแอสซิก ทางด้านองค์ประกอบทางเคมีและลักษณะธรณีแปรสัณฐาน
การคาดเดาลักษณะบุคลิกภาพโดยใช้เนื้อหาภาพที่นำมาจากอินสตาแกรม
Authors:   , กิตติโรจน์รัตนะ ชาลิสา
Published: February 2025

อินสตาแกรมเป็นแอพพลิเคชันที่ให้บริการแบ่งปันภาพถ่าย นอกจากการแบ่งปัน ประสบการณ์ผ่านภาพถ่ายแล้วยังเป็นพื้นที่สำหรับการโฆษณาสินค้าต่าง ๆ อีกด้วย ซึ่งความชอบและความสนใจในแต่ละภาพนั้นสามารถคาดเดาได้จากลักษณะบุคลิกภาพของผู้ใช้งาน ในการศึกษานี้เป็นการศึกษาความสัมพันธ์ระหว่างลักษณะบุคลิกภาพของผู้ใช้งานกับภาพถ่ายที่ผู้ใช้อัพโหลดผ่านแอพพลิเคชั่นอินสตาแกรม โดยรวบรวมภาพถ่าย 5,000 ภาพ จากกลุ่มตัวอย่างทั้งหมด 50 คน อายุระหว่าง 18-25 ปี กลุ่มตัวอย่างถูกจำแนกลักษณะบุคลิกภาพโดยการทำแบบทดสอบ The Big Five Personality Test จากนั้นขอเข้าถึงและดาวน์โหลดภาพถ่าย 100 ภาพล่าสุดที่อยู่ในอินสตาแกรมของกลุ่มตัวอย่างแต่ละคน ทำการออกแบบอัลกอริทึมเพื่อวิเคราะห์ลักษณะของภาพใน ด้านของโทนสี ความอิ่มตัวสี ความสว่าง และคัดแยกประเภทภาพจากวัตถุหลักในภาพ จากผลการศึกษาพบว่า ลักษณะบุคลิกภาพแบบ Openness to experience มีแนวโน้มที่จะชอบภาพธรรมชาติที่เป็นภาพที่ไม่สว่างหรือมืดเกินไป ลักษณะบุคลิกภาพแบบ Agreeableness มีแนวโน้มที่จะชอบภาพธรรมชาติที่ความสว่างน้อย ส่วนบุคคลที่มีลักษณะบุคลิกภาพแบบ Neuroticism จะมีความชอบทั้งภาพสีซีดและภาพที่มีสีสดใส ประกอบไปด้วยภาพที่ทั้งมืดและสว่างปะปนกันไป บุคคลที่มีลักษณะบุคลิกภาพแบบ Conscientiousness เป็นบุคลิกภาพที่มีแนวโน้มในการอัพโหลดภาพอาหารมากที่สุด อีกทั้งยังเป็นภาพที่มีสีสันสดใสอีกด้วย ลักษณะบุคลิกภาพแบบ Extraversion เป็นบุคลิกภาพที่มีแนวโน้มที่จะชอบภาพที่มืด มีโทนสีน้ำเงิน โดยความสัมพันธ์ระหว่างลักษณะ บุคลิกภาพกับภาพถ่ายในอินสตาแกรมเหล่านี้สามารถนำไปใช้ประโยชน์ในด้านการทำการสื่อสาร โฆษณา นอกจากจะสามารถรู้ถึงกลุ่มเป้าหมายที่มีความชอบหรือความสนใจเดียวกัน ยังสามารถจำแนกหรือคาดเดาลักษณะบุคลิภาพผ่านภาพถ่ายในเครือข่ายสังคมออนไลน์ได้อีกด้วย
แป้งมันเทศสีม่วง : สมบัติทางกายภาพและเคมีและการใช้ทดแทนแป้งข้าวเหนียว
Authors:   , ศิริพลไพบูลย์ ธันยธร
Published: February 2025

งานวิจัยนี้มีวัตถุประสงค์เพื่อศึกษาสมบัติทางกายภาพและเคมีของแป้งมันเทศสีม่วงและการใช้แป้งมันเทศสีม่วงทดแทนแป้งข้าวเหนียวในผลิตภัณฑ์ขนมบัวลอย โดยศึกษาปัจจัยที่มีผลต่อสมบัติของแป้ง ได้แก่ พื้นที่เพาะปลูก (อุบลราชธานี ประจวบคีรีขันธ์) และการปอกเปลือก จากการศึกษา พบว่า แป้งมันเทศสีม่วงที่ปลูกในพื้นที่จังหวัดอุบลราชธานีและประจวบคีรีขันธ์ให้ผลผลิตอยู่ในช่วงร้อยละ 18.85 27.14 และ 20.66 23.46 ตามลำดับ โดยแป้งมันเทศสีม่วงแบบไม่ปอกเปลือกมีปริมาณ ไขมัน เถ้า เส้นใย สูงกว่าแป้งมันเทศสีม่วงแบบปอกเปลือกอย่างมีนัยสำคัญ (p<0.05) ส่วนพื้นที่เพาะปลูกไม่ส่งผลอย่างมีนัยสำคัญต่อสมบัติของแป้ง สำหรับปริมาณแอนโทไซยานิน พบว่า แป้งมันเทศสีม่วงแบบไม่ปอกเปลือกมีปริมาณแอนโทไซยานินสูงกว่าแป้งมันเทศสีม่วงแบบปอกเปลือกอย่างมีนัยสำคัญ (p<0.05) และแป้งมันเทศที่ปลูกในพื้นที่จังหวัดประจวบคีรีขันธ์มีปริมาณแอนโทไซยานินสูงกว่าแป้งมันเทศสีม่วงที่ปลูกในพื้นที่จังหวัดอุบลราชธานีอย่างมีนัยสำคัญ (p<0.05) ปริมาณโปรตีนและคาร์โบไฮเดรตไม่มีแนวโน้มการเปลี่ยนแปลงตามพื้นที่และการปอกเปลือกอย่างชัดเจน นอกจากนี้ยังพบว่า ค่าการพองตัวของแป้งมันเทศสีม่วงที่ปลูกในพื้นที่ต่างกันทั้งแบบปอกเปลือกไม่ปอกเปลือกมีแนวโน้มไปในทิศทางเดียวกัน โดยเริ่มพองตัวที่อุณหภูมิ 65 องศาเซลเซียส และพองตัวเพิ่มขึ้นเมื่ออุณหภูมิสูงขึ้นจนมีค่าการพองตัวสูงสุดที่อุณหภูมิประมาณ 75 องศาเซลเซียส และค่าการละลายเพิ่มขึ้นเมื่ออุณหภูมิสูงขึ้นเช่นเดียวกับการพองตัว จากการทดสอบความหนืดพบว่าแป้งมันเทศสีม่วงที่ปลูกในพื้นที่จังหวัดประจวบคีรีขันธ์แบบปอกเปลือกมีความหนืดสูงสุดเท่ากับ 654 cP จึงได้เลือกแป้งชนิดนี้มาทดแทนแป้งข้าวเหนียวในผลิตภัณฑ์ขนมบัวลอยเพื่อทดสอบการยอมรับของผู้บริโภคจำนวน 36 คน โดยมีการประเมินคุณภาพทางประสาทสัมผัสด้าน สี กลิ่น ลักษณะปรากฏ รสชาติ เนื้อสัมผัส และความชอบโดยรวมของขนมบัวลอยที่มีการแปรระดับแป้งมันเทศสีม่วงเป็น 4 ระดับ คือ ร้อยละ 0 10 20 และ 30 ของปริมาณแป้งข้าวเหนียว พบว่า สูตรที่ได้รับการยอมรับมากที่สุด คือ สูตรที่มีการทดแทนในปริมาณร้อยละ 10 (p<0.05) จากข้อมูลดังกล่าวเป็นการแสดงให้เห็นถึงความเป็นไปได้ในการนำแป้งมันเทศสีม่วงมาใช้ทดแทนแป้งข้าวเหนียวในขนมบัวลอย
การประกอบเซลล์แสงอาทิตย์ชนิดเพอรอฟสไกต์เสถียรภาพสูงด้วยวิธีสองขั้นตอนอย่างง่าย
Authors:   , เธียรกานนท์ วริศรา
Published: February 2025

เซลล์แสงอาทิตย์ชนิดเพอรอฟสไกต์ได้รับความสนใจเป็นอย่างสูงจากกลุ่มงานวิจัยเซลล์แสงอาทิตย์ เนื่องด้วยเซลล์แสงอาทิตย์ชนิดนี้สามารถปรับปรุงประสิทธิภาพให้เพิ่มขึ้นอย่างรวดเร็วภายในระยะเวลาอันสั้น อย่างไรก็ตาม การเตรียมขั้วไฟฟ้าร่วมจากโลหะมีตระกูลผ่านวิธีการระเหยด้วยความร้อน ทำให้ต้นทุนการผลิต เซลล์แสงอาทิตย์ชนิดนี้มีราคาสูง ดังนั้นจึงมีการศึกษาการนำวัสดุจำพวกคาร์บอนซึ่งมีราคาต่ำกว่ามาผลิตเป็น ขั้วไฟฟ้าร่วมทดแทนโลหะมีตระกูลเพื่อลดค่าใช้จ่ายในการประกอบเซลล์ งานวิจัยนี้เสนอการสังเคราะห์กราฟีน จากวัสดุกราไฟต์ด้วยวิธีทางเคมีไฟฟ้า รีดิวซ์กราฟีนด้วยความร้อน และผสมกับคาร์บอนแบล็กเพื่อเป็นใช้ ขั้วไฟฟ้าร่วม ในขั้นตอนการเตรียมคาร์บอนเพสต์ได้ศึกษาผลของระยะเวลาการบดเปียก (12, 18 และ 24 ชั่วโมง) ที่มีต่อประสิทธิภาพการเปลี่ยนรูปพลังงานของเซลล์แสงอาทิตย์ พบว่าระยะเวลาการบดคาร์บอนเพสต์ 18 ชั่วโมงจะได้อนุภาคของคาร์บอนเพสต์ขนาด 1 ไมโครเมตร มีค่าความต้านทานแบบแผ่น (Sheet resistance) 61.32 Ω/□ สามารถนำไปผลิตเป็นขั้วไฟฟ้าร่วมของเซลล์แสงอาทิตย์ชนิดเพอรอฟสไกต์ที่ให้ค่า ประสิทธิภาพการเปลี่ยนรูปพลังงานสูงที่สุด นอกจากนี้เซลล์แสงอาทิตย์ชนิดเพอรอฟสไกต์ ซึ่งใช้สารผสม เฮไลด์ที่มีสัดส่วนไอโอไดด์ต่อโบรไมด์เท่ากับ 0.89 ต่อ 0.11 ยังแสดงค่าประสิทธิภาพสูงกว่าไอโอไดด์เพียงชนิด เดียวถึง 6 เท่า อีกทั้งการใช้วัสดุเพอรอฟสไกต์ฐานโบรไมด์จะช่วยเพิ่มเสถียรภาพของเซลล์แสงอาทิตย์ ผลการ ทดสอบเสถียรภาพพบว่าเซลล์แสงอาทิตย์ชนิดเพอรอฟสไกต์ฐานโบรไมด์มีประสิทธิภาพลดลงเพียงร้อยละ 11 หลังจากเก็บในสภาวะมืดเป็นเวลา 500 ชั่วโมงงานวิจัยนี้นำเสนอแนวทางการประกอบเซลล์แสงอาทิตย์อย่าง ง่ายเพื่อลดต้นทุนการผลิต และปรับปรุงเสถียรภาพของเซลล์แสงอาทิตย์ชนิดเพอรอฟสไกต์ ให้เหมาะสม สำหรับการผลิตในเชิงพาณิชย์ต่อไป
หลักฐานทางธรณีสัณฐานวิทยาและตะกอนวิทยาของการเปลี่ยนแปลงระดับน้ำทะเลสมัยโฮโลซีน บริเวณอำเภอบางสะพาน จังหวัดประจวบคีรีขันธ์
Authors:   , ขำเดช ศุภวิชญ์
Published: February 2025

บริเวณพื้นที่หาดบ้านกรูด อำเภอบางสะพาน จังหวัดประจวบคีรีขันธ์ เป็นหนึ่งในพื้นที่ที่พบหลักฐานที่ สัมพันธ์กับการเปลี่ยนแปลงระดับนํ้าทะเลสมัยโฮโลซีน โดยลักษณะทางธรณีสัณฐานวิทยาที่สำคัญ ได้แก่ สันทราย สลับกับที่ลุ่มต่ำ และลากูนเก่า ซึ่งพบสันทรายที่มีระดับความสูงที่แตกต่างกัน ผู้วิจัยจึงต้องการศึกษาหลักฐานทาง ธรณีสัณฐานวิทยาและตะกอนวิทยาในพื้นที่ โดยใช้ข้อมูลประกอบจากการเจาะสำรวจตะกอนแนวดิ่งด้วยสว่านมือ (Hand Auger) เพื่อศึกษาคุณสมบัติทางกายภาพและการกระจายตัวของตะกอน การวัดระดับความสูงของภูมิ ประเทศ และการหยั่งธรณีฟิสิกส์ด้วยเรดาร์ (Ground Penetrating Radar) โดยเลือกใช้สายอากาศสัญญาณ 2 คลื่นความถี่ ได้แก่ ช่วงความถี่ 200 และ 400 เมกะเฮิร์ต ทำการสำรวจในแนวตั้งฉากกับชายฝั่งปัจจุบัน ซึ่งจะได้ ลักษณะสัญญาณเป็นภาพหน้าตัด (Profile) ในแนว 2 มิติ และนำมาวิเคราะห์ลักษณะปรากฏทางเรดาร์ ผลการศึกษาสามารถแบ่งลักษณะธรณีสัณฐานวิทยาที่สัมพันธ์กับบริเวณที่ศึกษาตะกอนวิทยา ออกเป็น 8 ประเภท ได้แก่ สันทรายโบราณด้านในเป็นตะกอนทรายขนาดปานกลาง ลากูนเก่าเป็นตะกอนทรายขนาดปาน กลาง สันทรายโบราณด้านนอก 1 เป็นตะกอนทรายขนาดหยาบ สันทรายโบราณด้านนอก 2 เป็นตะกอนทราย ขนาดปานกลาง มีส่วนผสมของดินเหนียวมาก สันทรายโบราณด้านนอก 3 เป็นตะกอนทรายขนาดหยาบ สันทราย โบราณด้านนอก 4 เป็นตะกอนทรายขนาดหยาบ สันทรายโบราณด้านนอก 5 เป็นตะกอนทรายขนาดปานกลาง และที่ลุ่มต่ำเป็นตะกอนดินเหนียวที่มีอินทรีย์สารมากสะสมตัวอยู่บนตะกอนทรายขนาดหยาบ และลักษณะปรากฏ ทางเรดาร์แสดงให้เห็นถึงชั้นการสะสมตัวของตะกอนชายฝั่งหลายชั้น ซึ่งแสดงถึงกระบวนการการสะสมตัวและการ กัดเซาะที่บ่งบอกถึงการเปลี่ยนแปลงระดับน้ำทะเลในอดีตได้
ผลของสารเสริมสภาพพลาสติกที่เป็นมิตรกับสิ่งแวดล้อมต่อสารเคลือบผิวสำหรับกระดาษ
Authors:   , อุทัยน้อย ธนพร
Published: February 2025

บรรจุภัณฑ์จากกระดาษเป็นที่นิยมมากขึ้น โดยมีปัจจัยทางด้านความเป็นมิตรต่อสิ่งแวดล้อม เพื่อเพิ่มสมบัติทางกายภาพของกระดาษ หรือเพิ่มความสามารถรองรับทางด้านการพิมพ์ให้ได้มากขึ้น เพื่อเพิ่มมูลค่าของงานบรรจุภัณฑ์ที่เป็นมิตรกับสิ่งแวดล้อม ดังนั้นโครงการนี้จึงได้ให้ความสนใจในด้านของการเคลือบกระดาษชนิดที่เป็นมิตรกับสิ่งแวดล้อม โดยใช้พอลิเมอร์ชีวภาพที่สามารถสลายได้ชนิดพอลิแล็กติกแอซิด ผสมกับสารเสริมสภาพพลาสติกชนิดที่เป็นมิตรกับสิ่งแวดล้อมเคลือบบนผิวกระดาษ โครงการนี้มีวัตถุประสงค์เพื่อศึกษาผลของปริมาณสารเสริมสภาพพลาสติกที่เป็นมิตรกับสิ่งแวดล้อม ที่เหมาะสมสำหรับสารเคลือบผิวกระดาษจากพลาสติกชีวภาพ และศึกษาสมบัติทางกายภาพของกระดาษหลังการเคลือบผิว ได้แก่ ความต้านทานต่อแรงดึง เปอร์เซ็นต์ระยะยืด สมบัติการทรงรูป สมบัติความต้านทานอากาศ สมบัติการเปียกผิว และสมบัติการยึดติดของหมึกพิมพ์เฟล็กโซฐานน้ำ จากผลการทดลองพบว่าเมื่อใส่ สารเสริมสภาพพลาสติกชนิดที่เป็นมิตรต่อสิ่งแวดล้อม จะทำให้สมบัติการทนต่อแรงดึง ความทรงรูปที่ดีขึ้น เมื่อเทียบกับสารเคลือบพอลิเมอร์ชีวภาพที่ไม่ผสมสารเสริมสภาพพลาสติก และกระดาษไม่เคลือบผิวและรดับการยึดติดของหมึกพิมพ์มีระดับค่อนข้างดีมาก
สารในกลุ่มแซนโทนที่มีฤทธิ์ความเป็นพิษต่อเซลล์มะเร็งจากกิ่งและก้านต้นติ้วแดง
Authors:   , วิจาระ ณัฐนันท์
Published: February 2025

จากการนำสิ่งสกัดไดคลอโรมีเทนของกิ่งและก้านติ้วแดงมาแยกให้บริสุทธิ์ด้วยเทคนิคโครมาโทรกราฟี พบว่า แยกได้สารใหม่ในกลุ่มแซนโทน (xanthone) 1 ชนิด คือ Prunixanthone (CF-08) นอกจากนี้พบสารที่เคยมีข้อมูลการรายงานมาก่อนหน้านี้ 7 ชนิด คือ Buchanaxanthone (CF-01), Madagascin (CF-02), Vismiaquinone (CF-03), Cratoxyarborenone F (CF-04), 1,4,7-Trihydroxyxanthenone (CF-05), Macluraxanthone (CF-06) และ 1,7-dihydroxy-5,6-dimethoxyxanthone (CF-07) โดยโครงสร้างทั้งหมดได้พิสูจน์ทราบด้วยข้อมูลทางสเปกโทรสโกปี ร่วมกับการเปรียบเทียบกับข้อมูลที่เคยมีการรายงานมาก่อนหน้านี้ จากการทดสอบฤทธิ์ความเป็นพิษต่อเซลล์มะเร็งชนิด KB, Hela S-3 และ HepG2 พบว่าสาร CF-06 และ CF-08 มีความเป็นพิษต่อเซลล์มะเร็งชนิด KB, Hela S-3 และ HepG2 ในระดับดีโดยมีค่า IC₅₀ ในช่วง 1.94-11.83 μM
ความหลากหลายของปลาในแนวปะการัง บริเวณเกาะสีชัง จังหวัดชลบุรี
Authors:   , มีมานะ วันสิริ
Published: February 2025

เกาะสีชัง เป็นเกาะที่มีการเข้าไปใช้ประโยชน์เป็นอย่างมาก ทั้งจากการก่อตั้งชุมชน การขนส่ง ทางเรือ รวมถึงการท่องเที่ยว ซึ่งส่งผลกระทบต่อระบบนิเวศทางทะเล โดยเฉพาะระบบนิเวศแนว ปะการัง การศึกษาครั้งนี้ ได้ทำการศึกษาความหลากหลายของปลาในแนวปะการัง บริเวณเกาะสีชัง จังหวัดชลบุรี โดยใช้วิธีการดำน้ำสำรวจ (Visual census) และการสำรวจโดยลอบ พบปลาทั้งหมด 34 ชนิด จาก 16 วงศ์ จากการดำน้ำสำรวจทั้งสอง สถานี ได้แก่ บริเวณหน้าเรือนเขียว (สถานีที่ 1) ซึ่งอยู่ทางด้านทิศตะวันออกของเกาะสีชัง และบริเวณถ้ำพัง (สถานี ที่ 2) ทางด้านทิศตะวันตกของ เกาะ พบปลาทั้งหมด 26 ชนิด จาก 13 วงศ์ สถานีที่ 2 พบปลาทั้งหมด 24 ชนิด จาก 12 วงศ์ ซึ่งมีค่า มากกว่าสถานีที่ 1 พบปลาทั้งหมด 19 ชนิด จาก 9 วงศ์ สอดคล้องกับค่าดัชนีความหลากหลาย ของสิ่งมีชีวิต Simpson’s index และ Shannon-Wiener index โดยปลากลุ่มเด่นที่พบทั้งสองสถานี ได้แก่ ปลาสลิดหินเทาหางพริ้ว (Neopomacentrus filamentosus) ในวงศ์ปลาสลิดหิน (Pomacentridae) จัดอยู่ในกลุ่มปลาที่สามารถพบทั่วไปได้ในแนวปะการัง (Major family) ส่วนการสำรวจปลารอบเกาะสีชัง โดยใช้ลอบสำรวจนั้นพบปลาทั้งหมด 15 ชนิด จาก 11 วงศ์ โดยปลากลุ่มเด่นที่พบคือ ปลาสลิดหินแขก (Siganus javus) ในวงศ์ปลาสลิดทะเล (Siganidae) ปลาในวงศ์ปลาผีเสื้อ (Chaetodontidae) ในการศึกษาครั้งนี้พบทั้งหมด 2 ชนิด ได้แก่ ปลาผีเสื้อแปด แถบ (Chaetodon octofasciatus) และปลาผีเสื้อครีบจุด (Parachaetodon ocellatus) ซึ่งเป็นปลาในกลุ่มดัชนีที่สามารถบ่งบอกถึงความอุดมสมบูรณ์ของแนวปะการัง ในการศึกษาครั้งนี้มีความ หนาแน่นของปลาผีเสื้อที่พบมากกว่าการศึกษาในอดีต แสดงว่าแนวปะการังบริเวณเกาะสีชังยังมีความ สมบูรณ์ แม้ว่าความหลากหลายของปลาในแนวปะการังบริเวณนี้มีค่าน้อยกว่าเมื่อเปรียบเทียบกับ บริเวณใกล้เคียง